འཛམ་གླིང་རྐང་སྤོལ་འགྲན་སྡུར་ཁྲོད་ཨར་རྗིན་ཊི་ནཱ་རྐང་སྤོལ་རུ་ཁག་གིས་འགྲན་སྡུར་ཤོར་བར་བརྟེན་རྒྱ་གར་གྱི་སྐྱེས་པ་ཞིག་བློ་ཕམ་གྱིས་གཙང་བོར་མཆོངས་ཏེ་རང་ཤི་བརྒྱབས་ཡོད་འདུགདེ་རིང་རྒྱ་གར་གསར་ཁང་ཁག་གིས་སྤེལ་བའི་གནས་ཚུལ་ལྟར་ན།ཟླ་འདིའི་ཕྱི་ཚེས་༢༡ཉིན་གྱི་འཛམ་གླིང་གསེར་གྱི་རྟགས་མའི་རྐང་སྤོལ་འགྲན་སྡུར་ཁྲོད།ཨར་རྗིན་ཊི་ནཱདང་ཁེ་རོ་ཤི་ཡ་རྒྱལ་ཁབ་གཉིས་ཀྱིས་འགྲན་སྡུར་བྱས་ཏེ་ཨར་རྫིན་ཊི་ནཱའི་རྐང་སྤོལ་རུ་ཁག་ལ་ཕམ་ཁ་ཆེན་པོ་བྱུང་བར་བརྟེན།རྒྱ་གར་ལྷོ་ཕྱོགས་ཀེ་ར་ལའི་ཨ་རོ་མཱ་ནོརགྲོང་སྡེ་ནས་ཡིན་ཞིང་།མིང་ལ་དྷེ་ནོ་ཨེ་ལེག་རྫི་ཞེས་པའི་མི་ཞིག་གིས་རང་ཉིད་ཆེས་དགའ་བའི་ཨར་རྗིན་ཊི་ནཱ་ཡིས་ཤོར་སོང་བར་བློ་ཕམ་ཧ་ཅང་ཆེན་པོ་བྱུང་སྟེ།ནང་དུ་ཡི་གེ་ཞིག་བཞག་སྟེ་ཁོ་རང་འཇིག་རྟེན་འདིར་ཡུན་རིང་འཚོ་འདོད་མི་འདུག་ཅེས་བརྗོད་དེ་ཉེ་འགྲམ་གྱི་གཙང་བོར་མཆོངས་ནས་རང་ཤི་བརྒྱབས་ཡོད་འདུག